След Черноменската битка в 1371 година крепостта е овладяна от солунския деспот Мануил Палеолог от името на империята. През есента на 1373 година въпреки силната съпротива Женско пада в ръцете на османския военачалник Евренос бей. Хаджи Калфа разказва, че съпротивата е била водена от жена на име Марулия, вероятно объркана с историческата личност Марула, ръководила съпротивата на Лемнос.